CELEX: 32001R1322
Language: sl
Date: 2001-06-29 00:00:00
Title: Uredba Komisije (ES) št. 1322/2001 z dne 29. junija 2001 o spremembi prilog I in III k Uredbi Sveta (EGS) št. 2377/90 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvoraBesedilo velja za EGP

Pomembno pravno obvestilo

|

32001R1322

Uradni list L 177 , 30/06/2001 str. 0052 - 0054

		Uredba Komisije (ES) št. 1322/2001z dne 29. junija 2001o spremembi prilog I in III k Uredbi Sveta (EGS) št. 2377/90 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvora(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih dovoljenih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 807/2001 [2], ter zlasti členov 6, 7 in 8 Uredbe,ob upoštevanju naslednjega:(1) V skladu z Uredbo (EGS) št. 2377/90 je treba postopno določiti najvišje dovoljene vrednosti ostankov za vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za proizvodnjo živil.(2) Najvišje dovoljene vrednosti ostankov je treba določiti šele potem, ko se v okviru Odbora za zdravila za uporabo v veterinarski medicini preučijo vsi ustrezni podatki o varnosti ostankov zadevnih snovi za potrošnike živil živalskega izvora in o vplivu ostankov na industrijsko predelavo živil.(3) Pri določanju najvišjih dovoljenih vrednosti za ostanke zdravil za uporabo v veterinarski medicini v živilih živalskega izvora je treba določiti živalske vrste, v katerih so lahko ostanki prisotni, mejne vrednosti, do katerih so lahko prisotni v vsakem zadevnem mesnem tkivu, pridobljenem iz zdravljene živali (ciljno tkivo), in naravo ostanka, ki je pomemben za nadzorovanje ostankov (marker ostanek).(4) Za nadzor ostankov, kakor je določen v ustrezni zakonodaji Skupnosti, je treba ponavadi določiti največje dovoljene vrednosti ostankov za ciljna tkiva jeter in ledvic. Jetra in ledvice pa se pogosto odstranijo iz klavnih trupov, namenjenih za mednarodno trgovino, zato je treba vedno določiti najvišje dovoljene vrednosti ostankov tudi za mišična in maščobna tkiva.(5) V primeru zdravil za uporabo v veterinarski medicini, namenjenih nesnicam, živalim v laktaciji ali čebelam delavkam, je treba določiti tudi najvišje dovoljene vrednosti ostankov za jajca, mleko ali med.(6) V Prilogo I k Uredbi (EGS) št. 2377/90 je treba vnesti florfenikol.(7) Da se omogoči končanje znanstvenih študij, je treba podaljšati veljavnost začasnih najvišjih dovoljenih vrednosti ostankov, ki so bile določene v Prilogi III k Uredbi (EGS) št. 2377/90, za cefalon, morantel in metamizol.(8) Ukrepi, predvideni v tej uredbi, so v skladu z mnenjem Stalnega odbora za zdravila za uporabo v veterinarski medicini –SPREJELA NASLEDNJO UREDBO:Člen 1Prilogi I in III k Uredbi (EGS) št. 2377/90 se spremenita, kakor je določeno v Prilogi k tej uredbi.Člen 2Ta uredba začne veljati tretji dan po objavi v Uradnem listu Evropskih skupnosti.Uporabljati se začne 60. dan po objavi.Ta uredba je v celoti zavezujoča in se neposredno uporablja v vseh državah članicah.V Bruslju, 29. junija 2001Za KomisijoErkki LiikanenČlan Komisije[1] UL L 224, 18.8.1990, str. 1.[2] UL L 118, 27.4.2001, str. 6.--------------------------------------------------PRILOGAA. Priloga I k Uredbi (EGS) št. 2377/90 se spremeni:1. Učinkovine proti infekcijam1.2 Antibiotiki1.2.5 Florfenikol in sorodne spojine"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Florfenikol | Vsota florfenikola in njegovih metabolitov, ki se jih meri kot florfenikol-amin | Ribe | 1000 µg/kg | Mišice in koža v naravnem razmerju" | |B. Priloga III k Uredbi (EGS) št. 2377/90 se spremeni:1. Učinkovine proti infekcijam1.2 Antibiotiki1.2.4 Cefalosporini"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Cefalon | Cefalon | Govedo | 10 µg/kg | Mleko | Začasne MRL prenehajo veljati 1.1.2003" |2. Učinkovine proti parazitom2.1 Učinkovine, ki delujejo proti endoparazitom2.1.3 Tetrahidropirimidi"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Morantel | Vsota ostankov, ki se lahko hidrolizirajo v N-metil-1,3-propanediamin in izrazijo kot morantel ali njemu enakovreden | Govedo, ovce | 100 µg/kg | Mišice | Začasne MRL prenehajo veljati 1.7.2003 |100 µg/kg | Maščoba |800 µg/kg | Jetra |200 µg/kg | Ledvice |100 µg/kg | Mleko |Prašiči | 100 µg/kg | Mišice |100 µg/kg | Koža in maščoba |800 µg/kg | Jetra |200 µg/kg | Ledvice" |5. Učinkovine proti vnetjem5.1 Nesteroidne učinkovine proti vnetjem5.1.3 Proizvodi pirazolona"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Metamizol | 4-Metilaminoantipirin | Govedo, prašiči, kopitarji | 200 µg/kg | Mišice | Začasne MRL prenehajo veljati 1.1.2003. Se ne uporablja za živali, katerih mleko se proizvaja za prehrano ljudi. |200 µg/kg | Maščoba |200 µg/kg | Jetra |200 µg/kg | Ledvice" |--------------------------------------------------